CELEX: 32013R1405
Language: sl
Date: 2013-12-20 00:00:00
Title: Izvedbena uredba Komisije (EU) št. 1405/2013 z dne 20. decembra 2013 o uvrstitvi določenega blaga v kombinirano nomenklaturo

21.12.2013   
            
            
               SL
            
            
               Uradni list Evropske unije
            
            
               L 349/91
            
         IZVEDBENA UREDBA KOMISIJE (EU) št. 1405/2013
   z dne 20. decembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, izdane v zvezi z zadevnim blagom, ki spada na področje uporabe te uredbe in ni v skladu s to uredbo. Navedeno obdobje bi moralo biti tri mesece.
            
         
               (5)
            
            
               Odbor za carinski zakonik ni izdal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece po začetku veljavnosti te uredbe sklicevati na zavezujoče tarifne informacije, ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 20. decembra 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek z naslednjo sestavo:
                  
                              —
                           
                           
                              90,0 do 99,9 % mas. etilnega alkohola (sredstvo proti zmrzovanju);
                           
                        
                              —
                           
                           
                              aditivi (denaturanti):
                              
                                          —
                                       
                                       
                                          20 mg denatonium benzoata na liter čistega alkohola,
                                       
                                    
                                          —
                                       
                                       
                                          5 ml izopropilnega alkohola na liter čistega alkohola in
                                       
                                    
                                          —
                                       
                                       
                                          5 ml butilnega alkohola na liter čistega alkohola ali 10 ml metiletilketona na liter čistega alkohola;
                                       
                                    
                        
                              —
                           
                           
                              1 g površinsko aktivne snovi na liter čistega alkohola.
                           
                        Zaradi dodanega denatonium benzoata, izopropilnega alkohola in butilnega alkohola ali metiletilketona je izdelek neprimeren za prehrano ljudi.
                  Izdelek se prevaža v rezervoarjih ali cisternah. Embalaža za prodajo na drobno ni na voljo.
                  Glede na priloženo dokumentacijo je izdelek koncentrat za izdelavo tekočine proti zmrzovanju.
               
               
                  2207 20 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 2207 in 2207 20 00.
                  Zaradi visoke vsebnosti etilnega alkohola izdelek ni primeren za neposredno uporabo kot tekočina proti zmrzovanju, saj jo je treba razredčiti z vodo, da se čim bolj zmanjša škodljiva kemična reakcija z deli iz elastomerov, ki so v stiku s krožečo tekočino proti zmrzovanju. Izdelek se zato ne more uporabljati kot tekočina proti zmrzovanju ali tekočina za odtajanje pod tarifno številko 3820. Uvrstitev pod tarifno številko 3820 je zato izključena.
                  Glede na objektivne značilnosti, tj. visok delež etilnega alkohola in prisotnost različnih denaturantov (denatonium benzoata, izopropilnega alkohola, butilnega alkohola, metiletilketona) ter odsotnost drugih sredstev proti zmrzovanju razen etilnega alkohola, je bistvena lastnost izdelka denaturirani alkohol.
                  Izdelek je treba uvrstiti pod tarifno oznako KN 2207 20 00 kot denaturiran etilni alkohol.